CELEX: 32007R0943
Language: bg
Date: 2007-08-08
Title: Регламент (ЕО) № 943/2007 на Комисията от 8 август 2007 година за определяне за пазарната 2007/2008 година на минималната цена, която да се плаща на производителите за сушени сини сливи, и на помощта за производство на сушени сини сливи

9.8.2007   
            
            
               BG
            
            
               Официален вестник на Европейския съюз
            
            
               L 208/3
            
         
      РЕГЛАМЕНТ (ЕО) № 943/2007 НА КОМИСИЯТА
   
   от 8 август 2007 година
   за определяне за пазарната 2007/2008 година на минималната цена, която да се плаща на производителите за сушени сини сливи, и на помощта за производство на сушени сини сливи
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), и по-специално член 6б, параграф 3 и член 6в, параграф 7 от него,
   като има предвид, че:
   
               (1)
            
            
               В член 3, параграф 1, буква г) от Регламент (ЕО) № 1535/2003 на Комисията от 29 август 2003 г. за определяне на подробни правила за прилагане на Регламент (ЕО) № 2201/96 на Съвета по отношение режима на помощи за продукти от преработени плодове и зеленчуци (2) определя датите за пазарната година за сушени сини сливи.
            
         
               (2)
            
            
               Продуктите, за които се определят минимална цена и помощ, са изброени в член 3 от Регламент (ЕО) № 464/1999 на Комисията от 3 март 1999 г. за определяне на подробни правила за прилагане на Регламент (ЕО) № 2201/96 на Съвета по отношение на режима на помощ за сини сливи (3) и характеристиките, които тези продукти трябва да притежават, са определени в член 2 от посочения регламент.
            
         
               (3)
            
            
               Минималната цена за сушени сини сливи и помощта за производство на сушени сини сливи следва да бъдат определени за пазарната 2007/2008 година в съответствие с критериите, определени съгласно членове 6б и 6в от Регламент (ЕО) № 2201/96.
            
         
               (4)
            
            
               Мерките, предвидени в настоящия регламент, са в съответствие със становището на Управителния комитет по продуктите от преработени плодове и зеленчуци,
            
         ПРИЕ НАСТОЯЩИЯ РЕГЛАМЕНТ:
   Член 1
   За пазарната 2007/2008 година минималната цена, упомената в член 6а, параграф 2 от Регламент (ЕО) № 2201/96, е 1 935,23 EUR за тон нето франко мястото на производство.
   За пазарната 2007/2008 година помощта за производство, упомената в член 6а, параграф 1 от Регламент (ЕО) № 2201/96, е 681,79 EUR за тон нето.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 август 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 297, 21.11.1996 г., стр. 29. Регламент, последно изменен с Акта относно условията за присъединяване на Република България и Румъния и промените в Учредителните договори на Европейския съюз (ОВ L 157, 21.6.2005 г., стр. 203).
   
      (2)  ОВ L 218, 30.8.2003 г., стр. 14. Регламент, последно изменен с Регламент (ЕО) № 1663/2005 (ОВ L 267, 12.10.2005 г., стр. 22).
   
      (3)  ОВ L 56, 4.3.1999 г., стр. 8. Регламент, изменен с Регламент (ЕО) № 2198/2003 (ОВ L 328, 17.12.2003 г., стр. 20).